26.2.1963 - teisipäev  Mu kõht, mis kõik need rasked päevad korras oli, jäi täna jälle haigeks. Ja pärast lõunat oli kord väga raske olla. Sellepärast ei arene asi tööl kuigi hästi.  Ei jõudnud ma ka täna õhtul midagi teha. "Surma ratsanikud" on nüüd suuremalt jaolt laotud, täna tuli 110 veerg, viimase jao 9. peatükk on pooleli.  Eile tõin ära oma palga, mis sedakorda oli  1018. kr, aga ma kardan, et nad on liiga vähe maksuna arvestanud.  Muide, ma kaalusin pühapäeva õhtul ainult 69,5 kg talvepalitus. Pole ka mingi ime pingutuste ja kõhuvalu juures.  Täna tuli ka Saareste sõnaraamatu 17. vihk, sedapuhku kõigi "kirjanduslike" sõnadega.